runetrust/blame-folketinget-dk huggingface dataset:
Torsten Gejl (ALT), 2022-10-06:
I foråret brugte vi rigtig mange timer og møder på at lave forhandlinger, der betød, at vi kunne afskaffe kontanthjælpsloftet, og da det endelig lykkedes efter rigtig mange kraftanstrengelser, udtalte bl.a. Samira Nawa, Radikales beskæftigelsesordfører: »Børn skal ikke vokse op i fattigdom og deres fremtidige muligheder skal ikke afgøres af deres forældres baggrund.
Med denne aftale skaber vi ro omkring de allermest udsatte børnefamiliers økonomi.«
Det var på et pressemøde, hvor Alternativet selvfølgelig også var med til at tage æren for en aftale, der løftede økonomien bl.a. for næsten 10.000 fattige børn.
Det, der så sker, er, at nu vil Radikale hellere have et valg, hvilket betyder, at den her aftale ikke kan komme igennem Folketinget.
Sofie Carsten Nielsen (RV), 2022-10-06:
Jeg ser sådan på det, at med de kriser, vi står i, lige uden for døren; at med den verden, vi lever i, er vi simpelt hen nødt til at kunne sætte os ud over personer.
Der er vi nødt til at kunne løse problemerne sammen, og der er ikke noget menneske i Statsministeriet, ikke noget menneske i nogen ministerier og heller ikke noget menneske her i Folketinget eller ude hos borgerne, der skal sidde alene med det.
Det er derfor, at vi har taget en politisk konsekvens og sagt, at etpartiregeringen ikke kan fortsætte.
Nu er der udskrevet valg.
Nu går vi til valg på en bred regering, og vi skal løse de her udfordringer, som altså er større end enkeltpersoner.
Ole Birk Olesen (LA), 2022-10-06:
Jo, men personer betyder jo altså også noget.
Jeg kan da huske dengang, hvor De Radikale ikke kunne støtte en socialdemokratisk ledet regering, fordi de ikke brød sig om Anker Jørgensens måde at lede landet på eller ikke brød sig om den måde at lede landet på, som Svend Auken ønskede at gøre det.
Og De Radikale, jeg kender, forstår ikke, at Radikale i dag synes, det er en fantastisk ledelse af landet, som den nuværende statsminister står for.
Altså, de tænker på det sådan, at det ville have været, ligesom hvis De Radikale havde støttet Anker Jørgensens lederskab af Danmark.
Hvordan ser fru Sofie Carsten Nielsen på det?
Sofie Carsten Nielsen (RV), 2022-10-06:
Jeg er glad for, at hr. Ole Birk Olesen også omgås radikale; det lyder hyggeligt.
Jeg omgås også mennesker, der stemmer på Liberal Alliance – de er også gode folk.
Det kan faktisk godt lade sig gøre at have det rigtig hyggeligt sammen, og det synes jeg vi skal dyrke langt, langt mere.
Når vi nu siger, at vi går til valg på en bred regering, som kan ledes af Mette Frederiksen, så er det, fordi det er det, hun har stillet sig til rådighed for.
Og vi vil gerne have en regering, hvor vi sætter os sammen om at løse de her problemer.
Der er ikke blevet taget tilstrækkeligt ansvar for reformer, og det blev der heller ikke under Lars Løkke Rasmussens VLAK-regering.
Ordføreren var selv med i den, og ordføreren ved udmærket godt selv, at I var i lommen på Dansk Folkeparti og ikke kom igennem med det, I ønskede.
Så der er jo virkelig brug for, at vi faktisk prøver at tænke noget nyt – også i måden, vi bedriver politik på.
Ole Birk Olesen (LA), 2022-10-06:
Vi har jo alle vores cirkler, som vi bevæger os i, i det private, og de kan være mere eller mindre pluralistiske.
Jeg er ofte privat sammen med folk, der stemmer på andre blå partier, og ikke så ofte med nogle fra Enhedslisten, men ret mange er egentlig også radikale.
Jeg kan godt lide De Radikale, og jeg kan godt lide de radikale venner, jeg har osv.
Det, der kendetegner dem, er, at de sætter en ære i sådan at ville være talsmænd for fornuften.
Man kan godt nogle gange pege på den ene side og nogle gange på den anden side, afhængigt af hvor fornuften befinder sig.
Og de er selvfølgelig glade for, at man i 1980'erne var på borgerlig side, fordi de røde ikke var fornuftige dengang.
De undrer sig lidt over, hvorfor De Radikale stadig væk er på rød side, for fornuften synes de ikke kan findes på rød side i disse år, og heller ikke det gode lederskab kan de finde der.
Så hvad er forklaringen på det?
Sofie Carsten Nielsen (RV), 2022-10-06:
Men når man køber præmissen om, at mandaterne findes på den her måde, og at det ikke kan blive anderledes, så køber man også præmissen om, at politik aldrig nogen sinde kan blive anderledes, og at man ikke kan sætte sig ned og finde løsninger, der faktisk virker – og vi ved alle sammen godt, at det der også lidt er et bluffnummer.
Der er ikke nogen, der er lykkedes med det, men vi skal lykkes med at finde løsninger på den asylsituation, vi har i Europa.
Jeg er enig med hr. Lars Boje Mathiesen i, at der i fremtiden kommer flere flygtninge mod Europa, og det skal vi kunne håndtere.
Lars Boje Mathiesen (NB), 2022-10-06:
Ja, i de her tider skal man passe på med at give folk en bestemt identitet, for så kan de jo blive fornærmet.
Men jeg kunne godt tænke mig at spørge lidt mere ind til det, for virkeligheden er jo, at hver af de regeringskonstellationer, som Radikale taler om – om det så er en centrum-venstre med Mette Frederiksen i spidsen, eller om det er ind over midten med Mette Frederiksen i spidsen – handler ud fra det mandat, at de vil fortsætte med Rwandaløsningen.
Det er jo virkeligheden.
Sofie Carsten Nielsen (RV), 2022-10-06:
Der er jo ikke lagt stemmer til noget endnu.
Der kommer dilemmaer – der kommer masser af dilemmaer.
Jeg tror faktisk, hr. Lars Boje Mathiesen kom til at kalde mig hr.
Det var måske, fordi hr. Lars Boje Mathiesen er så optaget af de her køn, men skidt, jeg vil tilgive ordføreren – jeg kom til at grine, fordi det altså lød utrolig morsomt, beklager.
Selvfølgelig kommer der dilemmaer i det her, også fremadrettet.
Jeg forstår godt, at de regner med, at vi får gjort arbejdet færdigt, og det er jo også det, vi vil.
Men man kan ikke sætte demokratiet ud af kraft midtvejs og bare sige: Det var bare ærgerligt.
Det kan vi da ikke gøre.
Det er jo meget grundlæggende beslutninger, vi træffer her.
Det var derfor, vi drog den politiske konsekvens.
Et flertal, der vil noget andet, vil jo til enhver tid ophæve den lovgivning, som vi synes er den rigtige.
Det skal vi da kæmpe sammen for at undgå.
Lars Boje Mathiesen (NB), 2022-10-06:
Arh, kære Sofie Carsten Nielsen, det hænger altså ikke helt sammen.
Lad mig bare citere ordførerens kollega – der står her: »R kommer ikke til at støtte en regering, der fastholder at sende flygtninge til Rwanda.
Det er Radikales holdning.
Statsministeren har gentaget, at Socialdemokratiet ikke kommer til at skrinlægge det projekt.
Venstre og Konservative vil ikke skrinlægge det projekt.
Så ville det måske ikke være en god idé en gang for alle bare at lægge det bluffnummer ned og så sige, at okay, det var en måde, man troede man kunne forhandle sig bedre ind i regeringer på?
Men nu er der mange, der har åbnet for at lave det bredt over midten, og så kører man med den her historie i stedet for.
Altså, alle kan jo se, at det ikke holder vand, at Radikale ville trække tæppet væk under regeringen for anden gang efter 2-3 måneder, når man lige har lagt stemmer til en ny Mette Frederiksen-regering; så bliver det jo bare helt cirkus, ikke?
Sofie Carsten Nielsen (RV), 2022-10-06:
Jeg er helt enig med ordføreren i, at der skal være nogen til at drive det grønne og den grønne fremdrift frem og få den grønne frihed, som vi har enormt hårdt brug for lige nu.
Og også tak til SF for at være der, og også til Enhedslisten.
Det tager vi også på os.
Når vi synes, der er behov for en bred regering, er det, fordi vi også har behov for at skaffe arbejdskraften, få implementeret den grønne omstilling, ellers kommer det ikke til at ske.
Det er rigtig gode mål, vi har, men vi mangler virkelig at få handling og få det udrullet meget konkret: fjernvarmen ud, varmepumperne ud til mennesker, vindmøllerne op, energiøerne bygget.
Og hvis ikke nogen tager ansvar for at skaffe den arbejdskraft, kommer det ikke til at ske i det tempo, vi har behov for.
Det er derfor, vi også rækker ud.
Rasmus Nordqvist (SF), 2022-10-06:
Og tak til Radikale Venstre for det samarbejde, vi har haft de sidste år.
Jeg har jo siddet i Folketinget i to perioder, den første periode under et borgerligt flertal, hvor man nærmest blevet latterliggjort, når man kæmpede for klimahandling, og de sidste 3 år, hvor vi jo faktisk har rykket noget sammen.
Det er jo vigtigt, at klimakampen ikke bare er ord, men faktisk også er aftaler, der rykker noget.
De aftaler skal drives af nogen.
Og ja, det har været brede flertal, men de er stadig væk blevet drevet frem af et grønt flertal.
Derfor bliver jeg nødt til igen at spørge fru Sofie Carsten Nielsen om det her med at snakke om det brede flertal og det at kigge så glad over på den borgerlige fløj.
Ser man en klimahandling, f.eks. omstilling af landbruget, drevet af den borgerlige side af Folketinget?
Sofie Carsten Nielsen (RV), 2022-10-06:
Det har jeg meget tydeligt understreget.
Og ja, jeg er overbevist om, at det, som statsministeren også rækker ud efter – en bred regering – også vil betyde, at vi så kan udøve magten langt mere selvkritisk og åbent.
Det er ikke nok i sig selv, at vi kommer til at være flere partier og få en bred regering.
Man er nødt til også at hæve de politiske ambitioner, og selvfølgelig vil det være det politiske indhold, der bliver afgørende.
Morten Dahlin (V), 2022-10-06:
Med fru Sofie Carsten Nielsens egne ord er den nuværende statsminister magtfuldkommen.
Mener fru Sofie Carsten Nielsen, at den nuværende statsminister stopper med at være magtfuldkommen, i det øjeblik der kommer andre partier ind i regeringen?
Sofie Carsten Nielsen (RV), 2022-10-06:
Tak for spørgsmålet.
Det er etpartiregeringen, der har udøvet sin magt på en måde, som vi synes er kritisabel.
Det er også blevet kritiseret effektivt af Minkkommissionen, og det er det, vi vil sætte en stopper for.
Jeg synes egentlig, jeg svarede på det lige før til hr. Ole Birk Olesen.
Det handler ikke om personer.
Det handler om, at ingen skal sidde alene, ikke regeringen og heller ingen borgere i Danmark.
Vi er nødt til at få åbnet magten op.
Morten Dahlin (V), 2022-10-06:
Fru Sofie Carsten Nielsen har kaldt den nuværende regering for lukket og den nuværende statsminister for magtfuldkommen.
Derfor vil jeg bare stille det helt simple spørgsmål: Hvordan kan man pege på en statsminister, der har ført en lukket regering, og som Radikale Venstre selv mener er magtfuldkommen?
Sofie Carsten Nielsen (RV), 2022-10-06:
Det er rigtigt.
Ambitionerne skal op, også her.
For virkeligheden kommer til helt grundlæggende at ramme os – den har allerede ramt os.
Det er jo sygeplejersker og pædagoger og lærere derude, der mangler kolleger; det er social- og sundhedsassistenter i ældreplejen, der i den grad mangler kolleger.
Og så mangler de også kolleger i de private virksomheder til at rejse vores vindmøller, bygge vores energiøer og alt det andet gode og sunde, der foretages i det driftige danske private erhvervsliv.
Alt det er rigtigt, det er ikke nok, der skal mere til.
Vi har f.eks. foreslået at udfase efterlønnen.
Troels Lund Poulsen (V), 2022-10-06:
Tak for det.
Ja, jeg har erfaret meget i min tid som minister, men det er heldigvis ikke det, jeg skal svare på nu.
Nu skal jeg stille spørgsmål, og derfor vil jeg sådan set også bare folde det lidt yderligere ud.
Jeg tror, regeringen lægger op til, at der potentielt skal være et stigende arbejdsudbud på 6.000 i den 2030-plan, der er præsenteret.
Det står lidt i skærende kontrast til de rigtige tanker, som Sofie Carsten Nielsen og Radikale Venstre jo før har tænkt, i forhold til hvordan man gør Danmark rigere.
Derfor synes jeg måske, det kunne være på sin plads at høre, hvad det så er for nogle ambitioner, der skal til, og i den forbindelse også, om man tror, at det så kan blive indfriet med Mette Frederiksen som statsminister?
Sofie Carsten Nielsen (RV), 2022-10-06:
Jamen det er rigtigt.
Det er jo præcis derfor, vi går til valg på en bred regering, for det er svært at samles om at sikre nok reformer.
Jeg bider med stor tilfredshed mærke i, at Socialdemokraterne også går til valg på flere reformer, men de kommer ikke til at ske, hvis ikke de sker hen over midten.
Det har hr. Troels Lund Poulsen også selv erfaret i den tid, han var minister i VLAK-regeringen, hvor den regering heller ikke kunne komme igennem med sine ønsker til at skaffe mere arbejdskraft.
Det har vi brug for, det skal vi gøre sammen.
Troels Lund Poulsen (V), 2022-10-06:
Tak for det, og tak for talen.
Jeg tænker, at jeg lige vil dykke en smule ned i det forslag til vedtagelse, som De Radikale er medforslagsstiller på.
Det er jo sådan, at Radikale Venstre igennem lang tid – meget rigtigt, synes jeg – har talt for vigtigheden af, at man gør Danmark rigere, gør kagen større, sådan at man også er i stand til at kunne prioritere fremtidens velfærdssamfund.
I den forbindelse har De Radikale også argumenteret kraftigt for, at man skal gøre noget for arbejdsudbuddet, og så er det bare, jeg tænker: Hvor er det helt præcist, man ser det i den her vedtagelsestekst?
Det er nok, fordi jeg ikke lige har fået øje på det endnu.
Sofie Carsten Nielsen (RV), 2022-10-06:
Jeg vil gå så langt som til at sige, at det bliver umuligt at nå vores klimamålsætninger, hvis ikke vi også gør noget ved landbruget, og derfor skal der selvfølgelig indføres en CO 2 -afgift.
Så skal vi selvfølgelig lytte til dygtige folk og høre, hvordan den skal indrettes på den bedste måde, helt som vi lyttede til de andre eksperter, der gav os bud på, hvordan vi skal indrette en CO 2 -afgift på industrien.
Og det har vi nu gjort; vi har i hvert fald taget de første skridt.
Men hvis ikke vi også får landbruget med – og jeg er i øvrigt enig med mange andre i, at landbruget er superdygtigt i Danmark, de er gode til at innovere og kunne det her, men der skal omstilles – så kommer vi simpelt hen ikke i mål.
Og vi har behov for ikke bare at komme i mål med 70 pct.; vi har behov for at nå længere – og også hurtigere.
Rasmus Stoklund (S), 2022-10-06:
Fru Sofie Carsten Nielsen bemærkede måske også, at det var lidt svært at få svar på, om vi skal have en CO 2 -afgift på landbruget.
Jeg vil høre, hvordan man stiller sig i Radikale Venstre, og om man kunne forestille sig, at det var noget, vi kunne opnå enighed om i tiden, der kommer, fordi det som bekendt er en af de helt store udledere og det bliver svært at nå vores klimamålsætninger, hvis ikke vi gør noget ved landbruget.
Sofie Carsten Nielsen (RV), 2022-10-06:
Nej, vi har tænkt på os partier, der indgik det nationale kompromis, som fru Pia Olsen Dyhr også var med til, for det er faktisk også de partier, der heldigvis har været med i de brede grønne aftaler: klimalov, grøn fond, som vi fik på plads lige inden sommerferien, og også grøn skattereform, som vi sammen med Venstre faktisk pressede frem.
Jeg ved godt, at SF også hele tiden har gået ind for det, og det er jo godt, men vi må sige, at det ikke lige var der, Socialdemokraterne var i starten.
Det kom de, og det er godt.
Så jeg tænker absolut også fortsat, at SF og Radikale skal være grønne førere for at trække Danmark fremad, for det er der i den grad behov for.
Pia Olsen Dyhr (SF), 2022-10-06:
Vi har verdens mest ambitiøse klimalov, vi har sørget for 15 naturnationalparker og urørt skov, vi har kigget på, hvordan vi kan gøre havet mere bæredygtigt og få mere biodiversitet.
Derfor vil jeg gerne spørge, hvad Radikale Venstre tænker på, når man så overvejer en regering hen over midten, bl.a. bestående af partiet Venstre, Konservative eller for den sags skyld Inger Støjberg.
Er det der, man kan fortsætte de grønne ambitioner?
Pause Pause (Pause), 2022-10-06:
Mødet er udsat.
Sofie Carsten Nielsen (RV), 2022-10-06:
Jamen jeg synes faktisk lige, jeg konkluderede det.
Hr. Jakob Ellemann-Jensens parti lykkedes jo heller ikke med at fremtidssikre økonomien i de år, hvor Lars Løkke Rasmussen var statsminister, fordi I var i lommen på et parti, der ikke ønskede at de reformer, men tværtimod strammede Danmark til, så vi ikke kunne modtage den udenlandske arbejdskraft, vi så hårdt havde brug for.
Etpartiregeringen har nu udskrevet valg og går til valg på en bred regering.
Det er jo det, der skal åbne muligheden for, at det faktisk lykkes at få de reformer, som virkelig, virkelig er tiltrængt.
For det er det, Danmark har brug for.
Jakob Ellemann-Jensen (V), 2022-10-06:
Når jeg spørger, er det jo selvfølgelig, fordi jeg har været slået af forundring.
Når fru Sofie Carsten Nielsen har sagt, at vi skal have renset luften, hvilket var ens politiske konklusion på minkrapporten, og man i den anledning ikke havde tillid til regeringen, og måske også med svaret her viser, at det nok havde været bedre med en god borgerlig ansvarlighed i de seneste 3 år, når det kommer til den økonomiske politik, så undrer det mig oprigtigt, at fru Sofie Carsten Nielsen i vores påfaldende lange partilederdebat i går vælger at sige, at derfor skal fru Mette Frederiksen fortsætte som statsminister.
Hvordan i alverden kan man nå den konklusion?
Sofie Carsten Nielsen (RV), 2022-10-06:
Tak for spørgsmålet og tanken til ordførerens far.
Vi er ikke rustet tilstrækkeligt.
Vi er rustet godt, fordi Danmark har en stærk økonomi.
Det er det, vi har lukreret på gennem coronakrisen og også nu, og det er godt, at vi kan det.
Jeg er glad for, at regeringen har meldt ud, at nu er det reformtid.
Det er også på tide, fordi vi er bagud der.
Men det er svært for en hvilken som helst regering.
Det viste sig også i VLAK-regeringen før den her regering, som var i lommen på Dansk Folkeparti – det har den tidligere statsminister selv erkendt – at heller ikke der kunne man gennemføre reformer.
Så meget desto mere, hr. Jakob Ellemann-Jensen, bør vi jo gå sammen om det.
Jakob Ellemann-Jensen (V), 2022-10-06:
Tak for det, og tak for en god tale og den fine Aakjærreference.
Mener Radikale Venstre, at den økonomiske politik, som regeringen har ført de seneste 3 år, har været med til at ruste Danmark bedre til den inflation, der rammer os nu, eller det modsatte?
Sofie Carsten Nielsen (RV), 2022-10-06:
Det er fantastisk, for nu prøvede jeg jo før at udfritte den socialdemokratiske politiske ordfører for at høre, om vi ikke kunne hæve ambitionerne og sige 80 pct. i 2030, for det kan vi godt – vi har fremlagt en plan, der viser vejen derhen – og være klimaneutrale i 2040, fordi det er det, verden kræver.
Så Socialdemokraterne kan regne med, at Radikale hele tiden kommer til at trække dem længere op, hvad angår ambitionerne.
Camilla Fabricius (S), 2022-10-06:
Jeg får lyst til at spørge endnu tættere og dybere ind til klimaspørgsmålet, nemlig om Radikale Venstre er enig i, at Danmark skal gøre mere, end der allerede er aftalt, for at sikre, at vi i Danmark kommer i mål med 70-procentsmålsætningen og hurtigst muligt bliver klimaneutrale.
Sofie Carsten Nielsen (RV), 2022-10-06:
Tusind tak for det.
Det skal vi ikke.
Vi skal tværtimod hæve dem, fordi vi kan.
Det var også det, min tale handlede om.
Vi er faktisk nået rigtig langt især med målene, men knap så langt med implementeringen, og det er jo bl.a., fordi vi mangler arbejdskraften til at lave de energiøer, der skal op nu, til at rejse de vindmøller, der skal op nu, så det ikke bliver en konkurrence mellem den offentlige og den private sektor, men så vi sikrer, at der er nok arbejdskraft til det hele.
Vi skal i den grad ikke slække på ambitionerne, tværtimod skal de sættes op.
Vi skal vise resten af verden, at det kan vi godt.
Pia Olsen Dyhr (SF), 2022-10-06:
Den grønne skatteaftale vil jeg alligevel give æren for til Klimabevægelsen og den bølge, der er blevet sat i gang derfra.
Så vi partier kan ikke tage hele æren for det.
Men der er noget, jeg undrer mig over.
Vi har et meget stærkt grønt flertal i dag, og når jeg kigger over i blå blok, ser jeg, at der er partier, der ikke er med i f.eks. 2025-målet.
Det er Konservative og Venstre ikke.
Det er heller ikke Konservative og Venstre, der er med i den bilaftale, vi har lavet.
Så det er ikke der, jeg ser ambitionerne.
Så kunne Radikale vende lidt tilbage til flokken og måske også tage Enhedslisten med i festen?
Sofie Carsten Nielsen (RV), 2022-10-06:
Det betyder, at vi skal finde løsninger, og at vi skal finde løsninger, der sikrer, at vi i Europa får en langt mere stabil situation i forhold til mennesker, der flygter mod Europa.
Det vil vi gerne være med til og også til at lave modtagecentre uden for Europa.
Det har vi selv foreslået.
Men vi vil ikke være med til den løsning, der går imod resten af EU, sådan som den ligger nu.
Peter Skaarup (DD), 2022-10-06:
Jeg spurgte: Når nu De Radikale er så meget modstandere af et modtagecenter i Rwanda, hvordan kan det så være, at man lige netop nu har sagt, at man igen vil pege på Mette Frederiksen som statsminister?
Betyder det, at hvis en socialdemokrat – det kunne være en statsminister eller en partileder eller noget andet – på et tidspunkt siger, at de vil gennemføre det forslag om et modtagecenter i Rwanda, mister De Radikale tilliden til den statsminister eller formand – eller hvad?
Sofie Carsten Nielsen (RV), 2022-10-06:
I Radikale Venstre foreslog vi allerede i 2017 at oprette modtagecentre uden for EU, hvor man kan søge asyl, så man ikke først skal tage den meget, meget risikable tur over Middelhavet, og dem, der så får asyl, skulle fordeles mellem europæiske lande.
Det er jo også noget, der har været diskuteret i en årrække.
Men det med, at de først skal over Middelhavet, så det er dem, der ikke er druknet, der kan blive sat på et fly og sendt ned til en diktator i Rwanda, hvor flygtninge er blevet skudt af politiet, kan vi ikke stå inde for.
Peter Skaarup (DD), 2022-10-06:
Tak til fru Sofie Carsten Nielsen for talen her i dag.
Jeg vil godt vende mig mod en af de store udfordringer, vi har som land, nemlig at vi igennem årene har modtaget rigtig mange asylsøgere, og hvis tingene fortsætter som indtil nu, vil det jo også ske i fremtiden.
Der har den socialdemokratiske regering jo talt om – man har ikke gjort det endnu – at ville etablere et modtagecenter i Rwanda.
Så er det sådan, at der er to andre statsministerkandidater end den nuværende statsminister til at kunne blive statsminister, men de siger jo alle tre ja til, at man kan etablere et modtagecenter i Rwanda.
De Radikale har så sagt, at det er en mærkesag, at det ikke skal kunne blive tilfældet.
Men hvordan kan det så egentlig være, at man lige just i går sagde, at man igen vil pege på Mette Frederiksen som statsminister?
Det forstår jeg ikke noget af.
Sofie Carsten Nielsen (RV), 2022-10-06:
Jamen det er simpelt hen ikke rigtigt, at der er nogen, der skal tvinges rundt.
Vi får et frit valg, og der er flere, der får mulighed for det.
Jeg lytter meget til de bekymrede forældre.
Jeg har også lyttet i rigtig mange, mange år til de unge på Vestegnen.
Jeg ved ikke, om fru Britt Bager har været på Høje-Taastrup Gymnasium, som er gået fra 30 pct. til nu 90 pct. med anden etnisk baggrund.
Og de er glade for at gå i gymnasiet, men de ønsker selv at gå på et langt mere blandet gymnasium.
Det har vi ikke taget hånd om.
Det er det, vi gør her.
Britt Bager (KF), 2022-10-06:
Jeg synes faktisk, fru Sofie Carsten Nielsen skulle bevæge sig en lille smule mere ud i sin valgkreds, ud i Lyngby, i Gentofte, i Gladsaxe, i Vallensbæk og på Vestegnen.
For der går bekymrede unge rundt, og der er forældre, der er bekymrede for, at deres børn nu skal skilles fra deres kammerater, sidde 45 minutter i bus hver vej og ikke kunne dyrke fritidsaktiviteter eller passe deres fritidsjob.
Mener fru Sofie Carsten Nielsen, at det er retfærdigt, at de skal tvangsfordeles?
Sofie Carsten Nielsen (RV), 2022-10-06:
Jeg tror, ordføreren havde skrevet sit spørgsmål, inden hun hørte min tale, for vi har en fremtidstro på, at vores børn og unges mistrivsel kan vendes, så flere børn og unge får medgang i livet.
Vi vil gerne lave et nationalt kompromis om at imødegå børn og unges mistrivsel.
Og tak for den gode modtagelse fra bl.a. Konservatives og Venstres side.
Når vi er glade for, at vi har lavet en aftale om gymnasier, så er det, fordi der ikke var frit valg i forvejen.
For der er en hel masse unge, som er kommet ind på gymnasier over de senere år, og som ikke har haft det frie valg, fordi de boede et bestemt sted og havde en bestemt baggrund.
Vi havde jo fordeling i forvejen.
Den gamle aftale er jo også fordeling, og jeg tror ikke, karakterer ville være et bedre kriterie.
Det ville være for meget pres.